© Георги Кожухаров

Крайно време е България да излезе от тази приспивна песен, че в Европа ни третират като равни. Това обяви в ефира на "Нова телевизия" вицепремиерът и министър на отбраната Красимир Каракачанов. Припомни затварянето на четири блока от АЕЦ "Козлодуй", прекратяването на проекта "Южен поток" и сега проблема с превозвачите.

"Крайно време е да излезем от този дълбок сън", заяви Каракачанов. Посочи, че няма случай в световната история, в който силна държава се да се е трогнала от воплите и от интересите на по-малка държава, освен ако няма интерес за нещо друго.

Според него България трябва да спре да се държи мило и любезно, а да втвърди тона, макар че не може да си позволи това да е до степента, в която се прояви Великобритания с решението си да напусне ЕС.

Българският интерес е да развива отношенията си с Русия заради енергетиката и приходите от руски туристи, което обаче не налага промени в приоритетите на управление на страната, анализира още Каракачанов, като подчерта, че не е русофил, а за него българският интерес е над всичко.